Rikunarita-ORG/Wikinium huggingface dataset:
# জর্জ কিউকর
সংক্ষিপ্ত ইউআরএল

| জর্জ কিউকর |
| --- |
| George Cukor |
| ১৯৭৩ সালে নিজ গৃহে জর্জ কিউকর |
| জন্ম | জর্জ ডিউয়ি কিউকর (১৮৯৯-০৭-০৭)৭ জুলাই ১৮৯৯ ম্যানহাটন, নিউ ইয়র্ক সিটি, নিউ ইয়র্ক, মার্কিন যুক্তরাষ্ট্র |
| মৃত্যু | ২৪ জানুয়ারি ১৯৮৩(1983-01-24) (বয়স ৮৩) লস অ্যাঞ্জেলেস, ক্যালিফোর্নিয়া, মার্কিন যুক্তরাষ্ট্র |
| মৃত্যুর কারণ | হৃদরোগ |
| জাতীয়তা | মার্কিন |
| পেশা | চলচ্চিত্র পরিচালক |
| কর্মজীবন | ১৯৩০-১৯৮১ |

**জর্জ ডিউয়ি কিউকর** (ইংরেজি: George Dewey Cukor; জন্ম: ৭ জুলাই ১৮৯৯ - ২৪ জানুয়ারি ১৯৮৩) ছিলেন একজন মার্কিন চলচ্চিত্র পরিচালক। তিনি মূলত হাস্যরসাত্মক চলচ্চিত্র এবং সাহিত্যিক উপযোগকরণধর্মী চলচ্চিত্র নির্মাণের জন্য প্রসিদ্ধ। আরকেও স্টুডিওর প্রযোজনা বিভাগের প্রধান ডেভিড ও. সেলৎসনিক তাকে এই স্টুডিওর কয়েকটি চলচ্চিত্র পরিচালনার দায়িত্ব দেন। এই স্টুডিওর *হোয়াট প্রাইস হলিউড?* (১৯৩২), *আ বিল অব ডিভোর্সমেন্ট* (১৯৩২), *আওয়ার বেটার্স* (১৯৩৩) ও *লিটল ওমেন* (১৯৩৩) চলচ্চিত্র নির্মাণ করে তার কর্মজীবন প্রসারিত হয়। সেলৎসনিক ১৯৩৩ সালে মেট্রো-গোল্ডউইন-মেয়ারে চলে গেলে কিউকারও তার সাথে সেই কোম্পানিতে যোগ দেন। তিনি সেখানে সেলৎসনিকের প্রযোজনায় *ডিনার অ্যাট এইট* (১৯৩৩) ও *ডেভিড কপারফিল্ড* (১৯৩৫) এবং আরভিং থালবার্গের প্রযোজনায় *রোমিও অ্যান্ড জুলিয়েট* (১৯৩৬) ও *ক্যামিল* (১৯৩৬) চলচ্চিত্র নির্মাণ করেন।

কিউকর পরবর্তীতে *দ্য ফিলাডেলফিয়া স্টোরি* (১৯৪০), *আ ডাবল লাইফ* (১৯৪৭), *বর্ন ইস্টারডে* (১৯৫০) চলচ্চিত্র নির্মাণ করে শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন এবং *মাই ফেয়ার লেডি* (১৯৬৪) ছবির জন্য শ্রেষ্ঠ পরিচালনা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। তিনি ১৯৮০-এর দশক পর্যন্ত চলচ্চিত্র নির্মাণ চালিয়ে যান।

## প্রারম্ভিক জীবন

কিউকর ১৮৯৯ সালের ৭ই জুলাই নিউ ইয়র্ক সিটির ম্যানহাটনের লোয়ার ইস্ট সাইডে জন্মগ্রহণ করেন। তার পিতা ভিক্টর ছিলেন সহকারী জেলা অ্যাটর্নি এবং মাতা হেলেন ইলোনা গ্রস। তারা দুজনেই হাঙ্গেরীয়-ইহুদি অভিবাসী ছিলেন। তারা কিউকরের নামের মধ্যাংশ রাখেন স্পেনীয়-মার্কিন যুদ্ধের বীর জর্জ ডিউয়ির নামানুসারে। তাদের পরিবার ধার্মিক ছিলেন না (শূকরের মাংস তাদের খাবার তালিকার অন্যতম খাবার ছিল) এবং তিনি কৈশোরে যখন উপাসনালয়ে যাওয়া শুরু করেন তখন শব্দগুলোর অর্থ না বুঝে বা তা দিয়ে কি বুঝায় তা জেনে কেবল শুনে শুনে হিব্রু শিখেন।

## কর্মজীবন

কিউকর *দ্য ফিলাডেলফিয়া স্টোরি* (১৯৪০), *আ ডাবল লাইফ* (১৯৪৭), *বর্ন ইস্টারডে* (১৯৫০) চলচ্চিত্র নির্মাণ করে শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন।

কিউকর *মাই ফেয়ার লেডি* (১৯৬৪) চলচ্চিত্র নির্মাণ করে তার সেরা সফলতা অর্জন করেন। চলচ্চিত্রায়নকালে পরিচালক ও পোশাক নকশাবিদ সেসিল বিটনের মধ্যে বিস্তর চিন্তা দেখা দিয়েছিল, কিন্তু কিউকর প্রধান অভিনেত্রী অড্রি হেপবার্নের কাজে মুগ্ধ হন, যদিও বাদি কলাকুশলীগণ তার সৌন্দর্যের ব্যাপারে কম মুগ্ধ ছিলেন। চলচ্চিত্রটি বক্স অফিসে হিট হয় এবং এই কাজের জন্য কিউকর শ্রেষ্ঠ পরিচালনা বিভাগে একাডেমি পুরস্কার, গোল্ডেন গ্লোব পুরস্কার ও ডিরেক্টরস গিল্ড অব আমেরিকা পুরস্কার অর্জন করেন। তিনি ১৯৮০-এর দশক পর্যন্ত চলচ্চিত্র নির্মাণ চালিয়ে যান।

## তথ্যসূত্র

## বহিঃসংযোগ

* ইন্টারনেট ব্রডওয়ে ডেটাবেজে জর্জ কিউকর  (ইংরেজি)
* ইন্টারনেট মুভি ডেটাবেজে জর্জ কিউকর  (ইংরেজি)
* টার্নার ক্লাসিক মুভিজ ডেটাবেজে জর্জ কিউকর  (ইংরেজি)
* রটেন টম্যাটোসে *জর্জ কিউকর* (ইংরেজি)
# ফ্রাংক বোরজেগি
সংক্ষিপ্ত ইউআরএল

| ফ্রাংক বোরজেগি |
| --- |
| Frank Borzage |
| ফটো প্লে ম্যাগাজিন ১৯২০ |
| জন্ম | (১৮৯৪-০৪-২৩)২৩ এপ্রিল ১৮৯৪ সল্ট লেক সিটি, উটাহ, মার্কিন যুক্তরাষ্ট্র |
| মৃত্যু | ১৯ জুন ১৯৬২(1962-06-19) (বয়স ৬৮) হলিউড, ক্যালিফোর্নিয়া, মার্কিন যুক্তরাষ্ট্র |
| মৃত্যুর কারণ | ক্যান্সার |
| সমাধি | ফরেস্ট লন মেমোরিয়াল পার্ক, গ্লেনডেল, ক্যালিফোর্নিয়া |
| জাতীয়তা | মার্কিন |
| পেশা | চলচ্চিত্র পরিচালক, অভিনেতা |
| দাম্পত্য সঙ্গী | রেনা রজার্স (বি. ১৯১৬; বিচ্ছেদ. ১৯৪১) এডনা স্টিলওয়েল স্কেলটন (বি. ১৯৪৫; বিচ্ছেদ. ১৯৪৯) |
| পুরস্কার | একাডেমি পুরস্কার (২ বার) |

**ফ্রাংক বোরজেগি** (ইংরেজি: Frank Borzage; জন্ম: ২৩শে এপ্রিল ১৮৯৪ – ১৯শে জুন ১৯৬২) ছিলেন একজন মার্কিন চলচ্চিত্র পরিচালক ও অভিনেতা। তিনি তার পরিচালিত *সেভেন্‌থ হেভেন* (১৯২৭), *স্ট্রিট অ্যাঞ্জেল* (১৯২৮), *ম্যান্‌স ক্যাসল* (১৯৩৩) ও *দ্য মর্টাল স্টর্ম* (১৯৪০) চলচ্চিত্রের জন্য সুপরিচিত। তিনি *সেভেন্‌থ হেভেন* ও *ব্যাড গার্ল* চলচ্চিত্র পরিচালনা করে দুবার শ্রেষ্ঠ পরিচালনার জন্য একাডেমি পুরস্কার অর্জন করেন।

## জীবনী

### জন্ম ও পরিবার

বোরজেগির পিতা লুইজি বোরজেগা ১৮৫৯ সালে অস্ট্রীয় সাম্রাজ্যের (বর্তমান ইতালি) রনজোনে জন্মগ্রহণ করেছিলেন। পাথরের মিস্ত্রী হিসেবে তিনি মাঝে মাঝে সুইজারল্যান্ডে কাজ করতেন। সেখানে তার মারিয়া রুয়েগের (১৮৬০-১৯৪৭) সাথে পরিচয় হয়। রুয়েগ একটি সিল্ক ফ্যাক্টরিতে কাজ করতেন। ১৮৮০-এর দশকের প্রথম দিকে বোরজেগা পেন্সিলভেনিয়ার হ্যাজলটনে চলে যান, সেখানে তিনি কয়লার খনিতে কাজ করতেন। তিনি তার বাগদত্তা রুয়েগকেও মার্কিন যুক্তরাষ্ট্রে নিয়ে যান এবং ১৮৮৩ সালে তিনি তাকে বিয়ে করেন।

তাদের প্রথম সন্তান হেনরি ১৮৮৫ সালে জন্মগ্রহণ করে। বোরজেগা পরে সপরিবারে উটাহ অঙ্গরাজ্যের সল্ট লেক সিটিতে চলে যান। সেখানে ১৮৯৪ সালের ২৩শে এপ্রিল ফ্রাংক বোরজেগি জন্মগ্রহণ করেন। ১৯১৯ সাল পর্যন্ত তারা সেখানেই বসবাস করেন। বোরজেগা দম্পতির ১৪ জন সন্তান জন্মগ্রহণ করে, তন্মধ্যে আটজন প্রাপ্ত বয়স পর্যন্ত বেঁচে ছিলেন, তারা হলেন হেনরি (১৮৮৫-১৯৭১), ম্যারি এমা (১৮৮৬-১৯০৬), বিল (১৮৯২-১৯৭৩), ফ্রাংক, ড্যানিয়েল (১৮৯৬-১৯৭৫), লু (১৮৯৮-১৯৭৪), ডলি (১৯০১-২০০২), এবং সু (১৯০৫-১৯৯৮)। লুইজি বোরজেগা ১৯৩৪ সালে এক গাড়ি দুর্ঘটনায় মারা যান এবং মারিয়া রুয়েগ ১৯৪৭ সালে ক্যান্সারে আক্রান্ত হয়ে মারা যান।

### কর্মজীবন

১৯১২ সালে ফ্রাংক বোরজেগি হলিউডে অভিনেতা হিসেবে কাজ পান। তিনি ১৯১৭ সাল পর্যন্ত অভিনেতা হিসেবে কাজ করেন। ১৯১৫ সালে *দ্য পিচ ও চ্যান্স* চলচ্চিত্র দিয়ে তার পরিচালনায় আত্মপ্রকাশ ঘটে।

বোরজেগি ১৯২০-এর দশক জুড়েই পরিচালক হিসেবে সফল ছিলেন, কিন্তু তিনি তার সফলতার শীর্ষে পৌঁছান নির্বাক চলচ্চিত্র যুগের শেষভাগে ও সবাক চলচ্চিত্র যুগের শুরুতে। জার্মান পরিচালক এফ. ডব্লিউ. মুর্নো দ্বারা প্রভাবিত বোরজেগি পরিচালনায় নিজস্ব ধারার সৃষ্টি করেন। তিনি জ্যানেট গেনর ও চার্লস ফ্যারেলকে নিয়ে একাধিক প্রণয়ধর্মী চলচ্চিত্র নির্মাণ করে সফলতা লাভ করেন। ১৯২৭ সালে গেনর-ফ্যারেল জুটিকে নিয়ে *সেভেন্‌থ হেভেন* চলচ্চিত্র নির্মাণ করে তিনি শ্রেষ্ঠ পরিচালনার জন্য একাডেমি পুরস্কার অর্জন করেন। এই জুটিকে নিয়ে তার আর দুটি উল্লেখযোগ্য চলচ্চিত্র হল *স্ট্রিট অ্যাঞ্জেল* (১৯২৮) ও *লাকি স্টার* (১৯২৯)। বোরজেগি ১৯৩১ সালে *ব্যাড গার্ল* চলচ্চিত্র নির্মাণ করে তার দ্বিতীয় একাডেমি পুরস্কার অর্জন করেন।

## পাদটীকা

## তথ্যসূত্র

## বহিঃসংযোগ

* অলমুভিতে ফ্রাংক বোরজেগি
* ইন্টারনেট মুভি ডেটাবেজে ফ্রাংক বোরজেগি  (ইংরেজি)
* ফাইন্ড এ গ্রেইভে ফ্রাংক বোরজেগি (ইংরেজি)

টেমপ্লেট:ফ্রাংক বোরজেগি
# ভিক্টর ফ্লেমিং

| ভিক্টর ফ্লেমিং |
| --- |
| Victor Fleming |
|  |
| জন্ম | ভিক্টর লঞ্জো ফ্লেমিং (১৮৮৯-০২-২৩)২৩ ফেব্রুয়ারি ১৮৮৯ লা কানাডা ফ্লিনট্রিজ, ক্যালিফোর্নিয়া, মার্কিন যুক্তরাষ্ট্র |
| মৃত্যু | ৬ জানুয়ারি ১৯৪৯(1949-01-06) (বয়স ৫৯) কটনউড, অ্যারিজোনা, মার্কিন যুক্তরাষ্ট্র |
| সমাধি | হলিউড ফরেভার সমাধি |
| পেশা | পরিচালক, প্রযোজক, চিত্রগ্রাহক |
| কর্মজীবন | ১৯১০-১৯৪৯ |
| দাম্পত্য সঙ্গী | লুসিল রোসন  (বি. ১৯৩৩; মৃ. ১৯৪৯) |

**ভিক্টর লঞ্জো ফ্লেমিং** (ইংরেজি: Victor Lonzo Fleming; ২৩ ফেব্রুয়ারি ১৮৮৯ - ৬ জানুয়ারি ১৯৪৯) ছিলেন একজন মার্কিন চলচ্চিত্র পরিচালক, প্রযোজক ও চিত্রগ্রাহক। তার পরিচালিত প্রথম চলচ্চিত্র *হোয়েন দ্য ক্লাউডস্‌ রোল বাই* (১৯১৯)। তার সবচেয়ে জনপ্রিয় চলচ্চিত্রসমূহ হল *দ্য উইজার্ড অব অজ* (১৯৩৯) এবং *গন উইথ দ্য উইন্ড* (১৯৩৯), দ্বিতীয় কাজের জন্য তিনি শ্রেষ্ঠ পরিচালনা বিভাগে একাডেমি পুরস্কার অর্জন করেন। ফ্লেমিঙের এই দুটি চলচ্চিত্র আমেরিকান ফিল্ম ইনস্টিটিউটের ২০০৭ সালের এএফআইয়ের ১০০ বছর...১০০ চলচ্চিত্র তালিকায় সেরা দশে অবস্থান করে। তার নির্মিত অন্যান্য উল্লেখযোগ্য চলচ্চিত্রসমূহ হল *দি অ্যাওয়েকেনিং* (১৯২৮), রোমাঞ্চকর *ট্রেজার আইল্যান্ড* (১৯৩৪) ও *ক্যাপ্টেন্স কারেজিয়াস* (১৯৩৭), মনস্তাত্ত্বিক ভীতিপ্রদ *ডক্টর জেকিল অ্যান্ড মিস্টার হাইড* (১৯৪১) এবং জীবনীমূলক মহাকাব্যিক *জোন অব আর্ক* (১৯৪৮)।

## তথ্যসূত্র

## বহিঃসংযোগ

* অলমুভিতে ভিক্টর ফ্লেমিং
* ইন্টারনেট মুভি ডেটাবেজে ভিক্টর ফ্লেমিং  (ইংরেজি)
* টার্নার ক্লাসিক মুভিজ ডেটাবেজে ভিক্টর ফ্লেমিং (ইংরেজি)
* রটেন টম্যাটোসে ভিক্টর ফ্লেমিং (ইংরেজি)

* ফাইন্ড এ গ্রেইভে ভিক্টর ফ্লেমিং  (ইংরেজি)
# উইলিয়াম ওয়াইলার
সংক্ষিপ্ত ইউআরএল

| উইলিয়াম ওয়াইলার |
| --- |
| ওয়াইলার |
| জন্ম | উইলি ওয়াইলার (১৯০২-০৭-০১)১ জুলাই ১৯০২ মুলহাউজেন, Alsace, জার্মানি (বর্তমানে মুলহাউজ, Haut-Rhin, ফ্রান্স) |
| মৃত্যু | ২৭ জুলাই ১৯৮১(1981-07-27) (বয়স ৭৯) লস এঞ্জেলেস, ক্যালিফোর্নিয়া, যুক্তরাষ্ট্র |
| দাম্পত্য সঙ্গী | মার্গারেট সুলিভান (১৯৩৪-৩৬) মার্গারেট ট্যালিচেট (১৯৩৮-৮১) |
| পুরস্কার | গোল্ডেন পাম - কান চলচ্চিত্র উৎসব **১৯৫৭ *ফ্রেন্ডলি পার্সুয়েশন এএফআই লাইফ অ্যাচিভমেন্ট পুরস্কার **১৯৭৬ আজীবন সম্মাননা** |

**উইলিয়াম ওয়াইলার** (ইংরেজি ভাষায়: William Wyler) (১লা জুলাই, ১৯০২ - ২৭শে জুলাই, ১৯৮১) একাডেমি পুরস্কার বিজয়ী মার্কিন চলচ্চিত্র পরিচালক। তিনি সিনেমার একেকটি দৃশ্য দশ-বারো বার করে গ্রহণ করতেন এবং ছবির কাহিনী, চিত্রায়ণের স্থান ও ক্রুদের উপর পূর্ণ নিয়ন্ত্রণ বজায় রাখতেন। যেকোন দৃশ্যকে বাস্তবসম্মত এবং নিখুঁতভাবে তুলে ধরা এবং দৃশ্যের প্রতিটি খুঁটিনাটি দিক সুন্দরভাবে তুলে ধরার কারণে তিনি একই সাথে দর্শক ও সমালোচকদের প্রশংসা অর্জন করেছিলেন।

## চলচ্চিত্রসমূহ

* বেন-হার
* মিসেস মিনিভার
* দ্য বেস্ট ইয়ার্স অব আওয়ার লাইভ‌স
* ফ্রেন্ডলি পার্সুয়েশন
* রোমান হলিডে

## বহিঃসংযোগ

* ইন্টারনেট মুভি ডেটাবেজে William Wyler (ইংরেজি)
* William Wyler bibliography  ওয়েব্যাক মেশিনে আর্কাইভকৃত ২০ আগস্ট ২০১৬ তারিখে via UC Berkeley Media Resources Center
* Senses of Cinema: Great Directors Critical Database